Andrew Wommack inspireerib sind tänases saates
sirutuma välja tervenemise poole, mis kuulub sulle Jeesuses Kristuses.
Jumal tahab, et oleksid terve - see on evangeeliumi tõde.
Kohe aga on ka Andrew ise te ees.
Tere tulemast taas me saatesse!
Olen juba mitme saate jagu rääkinud sellest,
et Jumal tahab, et oleksid terve.
Olen rohkesti panustanud sellesse teemasse,
kuna paljud on segaduses selle teema osas.
Paljud ei usu üldse, et Jumal tahaks, et oleksime terved.
Teised õpetavad, et Jumal on see, kes teeb meid haigeks.
Nii olen püüdnud kõik need lood ümber lükata.
Kuna aga selle teemaga seoses on nii palju valeõpetusi ja arusaamu,
võtab nende käsitlemine väga palju aega.
Mul on palju teisigi teemasid, millest tahaksin õpetada,
kuid ma võtan aega selle teema läbi töötamiseks,
kuna usun, et lõpptulemus aitab meil uuendada oma meeli selles vallas,
et võtta vastu Jumala imeline vägi.
Olen viimastel kordadel rääkinud sellest,
miks kõik inimesed ei parane?
Olen kasutanud näitena Matteuse 17. peatükki,
kus Jeesuse jüngrid püüdsid vabastada üht poissi deemonitest.
Nad uskusid, et on võimelised seda tegema,
sest olid seda varemgi teinud.
Kuid seekord see ei toiminud, mistõttu nad olid segaduses ja küsisid:
"Miks me ei suutnud neid deemoneid välja ajada?"
Jeesus ütles, et nende uskmatuse pärast.
Nii olen püüdnud näidata, et küsimus pole vaid usus,
vaid ka selles, et selle usu juures ei saa olla uskmatust.
Sa ei saa uskuda ja mitte uskuda üheaegselt.
Piibel nimetab seda edasi-tagasi pendeldamiseks.
Enamus me pendeldamisi on aga tingitud sellest,
et meile on õpetatud valesid asju.
Nii tahan jätkata sel teemal õpetamist,
kuid hetkel tahaksin jagada teiega üht tunnistust Hannah kohta.
See tunnistus on puudutanud mu elu kõige täiega.
See väike tüdrukuke oli suremas,
kuid milline õnnistus on näha teda täiesti tervena
ja jooksmas ringi.
See lugu juhtus Inglismaal
ja kui tüdruku vanemad ning mõlemad vanavanemad
nägid Jumala väge,
müüsid nad maha kõik oma kodud ja loobusid oma töökohtadest,
minnes meie piiblikooli Inglismaal.
Nad on ammutanud seal Jumala Sõna,
et omandada kõik need tõed,
mis aitasid tervendada nende väikese silmatera.
Tüdruku vanemad - Ashley ja Carly, on aga kolinud USA'sse
ja on täna osa me meeskonnast Colorado Springsi piiblikoolis.
Näen ikka aegajalt nende tütar Hannat ja see on üks võimas tunnistus.
Olgu sissejuhatuseks öeldud,
et Ashley ja Carly on kui peegelpildiks paljudest me vaatajatest.
Nad olid kristlased ja nad armastasid Jumalat.
Nad uskusid, et Jumal võib tervendada,
kuid neil puudus kindlus selles osas, et Ta tõesti ka tahab tervendada.
Igaüks, kes nägi nende tütart, palvetas koos nendega,
kuid neil puudus kindlus, et Jumal tõesti ka tahab tervendada.
Tänu sellele täitis nende südameid hirm, uskmatus ja kahtlused,
kas Jumal ikka tõesti tervendab nende tütre?
Kui nad aga kuulsid mu õpetust sellest,
et Jumal tahab, et oleksid terve...
Nad kuulsid seda sama õpetust, mida sinagi oled mu saateis kuulnud,
et Jumal tahab, et oleksid terve
ja see on see, mis püüdis nende tähelepanu.
Nad haarasid kinni Jumala Sõnast
ja nägid seetõttu ka oma väikese tütre
täiesti üleloomulikku ja imelist tervenemist.
See on midagi täiega imelist!
Nii näitame sulle täna esimest osa kogu sellest loost,
mis ei jõua küll veel Hannah tervenemiseni välja,
kuid mis näitab sulle, millises olukorras nad olid
ja kui lootusetu nende seis oli.
Usu mind, sa saad õnnistatud selle läbi,
mistõttu kuula-vaata hoolikalt,
sest see sama asi, mis toimis nende pere puhul,
toimib ka sinu puhul.
Nii et head vaatamist ja näeme uuesti saate lõpuosas!
Hannah Teradeze tervenemisteekond algas ühest kohutavast haigusest.
Lisaks sellele algas see Andrew Wommacki õpetusega
"Sinu uus identiteet Kristuses".
See kassett saadeti Inglismaale 1990. aastal,
kuid jäi kadunuks kuni 2006. aasta veebruarini,
mil see sai eluallikaks ühele väga haigele tüdrukule.
See siin on Hannah lugu.
Teadsime esimesest päevast alates, et Hannah on väga eriline.
Ta üllatas meid juba viljastumise hetkest alates.
Olin šokis, kui sain teada, et ootasin nii ruttu me kolmandat last.
Kõik sai alguse sellest, kui mõistsime, et Hannah on haige.
Kohe tõsiselt haige.
Ta oli imelikku värvi.
Ma ei öelnud algul midagi,
kuid ta välimus tekitas kuidagi imeliku tunde.
Ta ärkas keset ööd valude käes karjudes,
kuigi kõik ütlesid, et tegu on vaid gaasivaludega.
Hoidsime teda süles.
See oli väga stressirohke aeg,
sest olime vanavanematena mures ta pärast.
Ta ei söönud üldse.
Heal juhul paar lonsku beebitoitu ja oligi kõik.
Või kui ta siis jõigi selle ära, oksendas ta selle kohe ka välja.
Ta ei joonud piima eriti hästi.
Ta ärkas öösiti pidevalt üles ega rahunenud kuidagi.
Ja kui jäigi magama, ärkas jälle üles, suurte valude käes karjudes.
Lisaks sellele oksendas ta välja kõik päeva jooksul sisse joodu.
Teda hoides ärkas ta sageli kohutavate valude käes.
Oli ülimalt raske näha teda kannatamas.
See murdis me südame.
Ühtlasi ei suutnud ta neelata, kui püree sees olid mõned tükid.
Nii pidime kogu ta toidu väga peeneks püreeks tegema.
Seda isegi veel siis, kui ta oli juba 3-aastane.
Mäletan nende juures käimist
ja kõigi nende beebitoidu purkide nägemist.
Ometi tundus, et midagi ei muutu.
Mõtlesime, milles asi, mispeale mu tütar ütles,
et arstidel pole piisavalt infot selle haiguse kohta.
Siin on Hannah tervisearuanne,
mis anti meile tema sündides ja mida täidetakse 5-eluaastani.
Siin on kirjas kõik me arstil käigud
ja kaalu- ning pikkuse mõõdud.
Raport algab esimeste näitudega, kui ta oli 11-päevane
ja lõppeb, kui ta oli pea 4-aastane.
Nii et päris mahukas aruanne ta vanuse, pikkuste ja kaalude kohta.
See keskmine punane joon tähistab seda,
kui palju tavaline laps peaks kaaluma.
Ja need ülemine ning alumine punane joon
viitavad ohutsoonidele.
Nii et, kui lapse kaal tabas neid jooni, oli lugu tõsine.
Nagu siit näha, siis Hannah kaal ei jõudnud kunagi normi piiresse.
See kaart puudutab esimest viit eluaastat
ja selle tumeda joone põhjal on näha Hannah üles-alla käivaid näitusid.
Ajaks, mil ta oli u 3,5-aastane, oli ta sama suur, kui 9-kuune beebi.
Osa inimesi ütles mulle, et Jumala tahe on küll tervendada,
kuid vahel Ta tahab seda teha ja vahel mitte.
Osad olid aga täitsa äärmuslikud,
öeldes, et võib-olla oleme ise midagi halba teinud
ja see on nüüd karistus selle eest.
Nii jõudsin oma südames mõtteni,
et kui Jumal tahab, et Hannah sureks Tema nime auks,
siis sündigu nii.
See on see, kui sassis ma oma mõtetelt juba olin
tänu religioossetele õpetustele, et Jumal võtab elu
ja soovib, et keegi oleks pigem taevas kui maa peal.
Olime haiglas teinud kõikvõimalikud analüüsid,
kuniks meid suunati ühe eraspetsialisti juurde Londonis.
Seal uuriti teda igasugu aparaatidega.
Tal viidi une pealt ka neelu kaudu kaamera organismi
ja võeti erinevaid proove.
Kui proovide tulemused saabusid,
öeldi meile, et Hannahl on haruldane autoimmuunhaigus -
eosinofiilne enteropaatia.
Sellel on kaks külge.
Ühtpidi on tegu allergilise reaktsiooniga
ja teine osas haigusest on seotud autoimmuunsusega,
mis tähendab, et ta immuunsüsteem töötas üle.
Mil iganes ta sõi midagi,
arvas organism, et tegu on mõne võõra sissetungijaga
ja seda tuleb rünnata.
Hannah hakkas kaalus alla võtma.
Ta oli juba niigi hästi, hästi väike,
kuid siis hakkas veel kaalu ka kaotama.
Ta juuksed olid haprad ja nahk otsekui läbipaistev.
Ka polnud tal üldse jõudu.
Ta oli harjutatud potil käima,
kuid siis see harjumus kadus, kuna ta oli kaotanud nii palju kaalu.
Ta ei suutnud korralikult mängida, sest tal polnud palju jõudu.
Viimased 6 kuud olid kõige hullemad, kus kõik läks täiega allamäge.
Arstid katsetasid mitmeid äärmuslikke meetodeid,
millest viimane oli vooliku viimine ta kõhtu,
mille kaudu teda siis toideti.
Viisime oma pojad minu ema juurde, et ta nende järgi vaataks,
samal ajal kui Hannahle tehti opp, mille kaudu ta kõhtu viidi üks voolik.
Nende autos polnud CD-mängijat. Seal sai vaid kassette mängida.
Ashley küsis, on mul ehk mingeid materjale,
mida ta saaks laenata mu käest.
Leidsin sahtli tagaotsast ühe kasseti.
Ütlesin: "Ma ei tea, kas viitsid seda kuulata,
sest vähemalt meil sai kõrini selle kõneleja aktsendist
ja me ei tahtnud seda enam kuulata."
Kuid me panime selle mängima,
kuuldes sealt üht imelikku Ameerika aktsenti.
Tegu oli Andrew õpetusega "Sinu uus identiteet Kristuses".
Seda kassetti kuulates
avanesid meile korraga kõik need kirjakohad.
Lugedes omaette Psalmi 103 ja teisigi kirjakohti,
oli seal öeldud,
et Jeesuse vermete läbi oleme me terveks saanud.
"Tema on me Issand, kes tervendab kõik meie haigused
ja lunastab meid kõigist needustest."
"Haigus on needus, millest meid on lunastatud."
Kõik need tõed lihtsalt voolasid sealt kassetilt,
mis avas meile totaalselt uue maailma.
Jumal andis meile ilmutuse ilmutuse järel
Tema tõelise loomuse kohta, selle kohta, kes me oleme Temas
ja kuidas Ta tõesti igatseb tervendada.
Hannah jäi meist haiglasse,
kuid ma läksin koju jõudes kohe internetti,
laadides sealt rohkelt alla erinevaid õpetusi.
Ka seeria "Jumal soovib, et oleksid terve".
Kõik tasuta Andrew kodulehelt.
Kuulasin neid ikka ja jälle.
Ashley laadis need õpetused ka mu MP3'le,
mistõttu Hannah kõrval haiglavoodis lamades
sain ilmutusi kõigi nende asjade kohta.
Ütlesin: "Hannah, Jumal tahab, et oleksid terve!
Oled juba terveks tehtud,
mistõttu peame selle vaid vastu võtma!"
Hannah reageeris selle peale üsna tuima näoga.
Püüdsin jagada neid tõdesid ka teiste inimestega,
kuid see ei jõudnud neile kohale.
Nad ütlesid: "Ole ikka ettevaatlik, sest mitte kõik pole ju saanud terveks.
Vaata vaid enda ümber ja sa näed.
Kuidas saad siis väita, et tegu on lihtsa asjaga?"
Ma aga ütlesin: "See on lihtne
ja ma tean, et probleem pole Jumalas."
See oli tohutu läbimurre me jaoks, sest me mõistsime lõpuks,
et Jumala tahe on tervendada me tütar.
Kuni selle ajani me ei teadnud ega olnud kindlad selles.
Nüüd aga teadsime, et Jumala tahe on tervendada ta
ja et saame selles osas midagi ette võtta.
Ja siis talle viidi söötmisvoolik sisse.
Mäletan seda kui eilset päeva.
Läksime ühte ruumi, kus oli mitu patsienti
ja kus Hannah oli ainuke laps.
See muutis olukorra veelgi hullemaks, sest ta oli nii väike ja ärrituv.
Ta oli ka väga suurtes valudes.
Erinevate analüüside käigus ta lihtsalt karjus
ja vanaemana see murdis mu südame näha teda sellises seisus.
See on üks spetsiaalne toidusegu, mis on väga, väga kallis.
Ajal, mil Hannah seda kasutas, maksis see purk 104 eurot.
See on allergiavastane ja sisaldab aminohappeid.
Ta pidi tarbima seda seetõttu, et ta ei keha ei võtnud valku vastu.
Nii tuli toit "lahustada" aminohapeteks, et petta organismi
ja lasta sel arvata, et ta ei saa mingit valku.
Nii sai keha ammutada neid toitaineid ja kasvada.
Me kasutasime ka sellist kaalu,
et mõõta grammi pealt välja õige kogus seda pulbrit.
See pump pumpas selle toidusegu läbi vooliku Hannah kõhtu.
See oli paigaldatud siia ja selle kõrval oli üks kott.
See kott oli meil pidevalt kaasas, kinnitatuna kui väikese kohvri külge.
Hannah oli väga usin seda kotti kaasa pakkima.
Ta vedas seda ka vahel enda järel.
Ise hästi õrn ja habras.
Tegu polnud mingi raviga, mis ta terveks teeks,
vaid millegiga, mis hoiaks teda elus ja aitaks kaalus juurde võtta.
Tõime ta reedel haiglast koju,
kuid pühapäeval hakkas ta jälle oksendama.
Organism reageeris sellele kõigele ja kõik läks jälle allamäge.
Oli selge, et see asi ei toimi.
Kõik mu tunded keesid üle teda sellises seisus nähes.
Kui aus olla, olin lausa vihane, et ei suutnud mingit lahendust leida.
Olime kuulanud kõiki neid õpetusi ja teadsime, et kriisihetk on tulemas.
Teadsime, et midagi peab juhtuma ja ruttu,
sest Hanna aeg hakkas otsa saama.
Andrew oli ainus mees, keda teadsin,
kes oli kindel, et Jumal tahab näha mu tütart terveks saamas.
Kellelgi teisel polnud sellist kindlust,
kuid Andrew ütles oma kassettidel, et Jumal tahab, et me tütar oleks terve
Nii mõtlesin, kas oleks ehk võimalik temaga kohtuda?
Vaatasin internetist ta teenistuste kavasid
ja tal oli Inglismaal üks konverents.
See oli 16. märtsil, 2006.
Konverents oli kohe järgmisel päeval ja see tundus lihtsalt üle mõistuse.
Jumal on ikka nii hea!
Hüppasime kohe autosse ja sõitsime sinna konverentsile.
Sa ei saa lihtsalt võtta oma last haiglast ning teisi koolist
ning minna kohtuma kellegagi, kellest keegi midagi kuulnud pole.
Vähemalt meie tuttavate seas.
See oli ju täiesti vastutustundetu!
Kuid me sees oli üks teadmine, et Jumal on selle kõik sättinud nii
ja nii oli me tähelepanu vaid Temal, sõltumata, mida teised arvasid.
Olime otsustanud minna sinna.
Mu mõte oli: "Kui vaid saaksin Andrew palvetama Hannah eest!"
Mitte, et mu usk oleks olnud Andrew peal -
see oli ikka Jumala peal,
aga Andrew oli ainus inimene, kes uskus sellesse piisavalt.
Seetõttu tahtsingi temaga kohtuda, et ta palvetaks Hannah eest.
Sinna jõudes oli olukord keeruline, sest Hannah oli kohe eriti haige.
Me ööbisime motellis ja käisime iga päev loengutes.
Usaldasime oma pojad lasteteenistuse hoolde,
kuid Hannah oli täiega läbi.
Ta lamas loengute ajal me jalge ees ja vaatas klapid peas DVD'sid.
Mingi hetk aga muutus ta seis ebamugavaks.
Ta oli endiselt aheldatud oma toitumisvooliku külge.
Läksime sinna konverentsile sooviga, et Andrew palvetaks Hannah eest,
kuid seda võimalust ei tulnudki.
Peale loenguid oli alati palveaeg, kus Andrew palvetas inimeste eest,
kuid igakord, kui püüdsime Hannahga sinna ette minna,
juhtus midagi.
Me poisid tulid lastekirikust varem tagasi,
Hannahl tekkisid valud või üks me poistest hakkas tujutsema.
Või toimus midagi muud teisiti.
Alati midagi, mis ei võimaldanud meil eestpalvele minna.
Hannah oli nii suurtes valudes, et ta ei lõpetanud kisamist ja nutmist.
Me ei saanud teda kuidagi trööstida, kui ta põrandal valudes vähkres.
Paljud arvasid, et ta lihtsalt jonnib.
Et tal on halb tuju ja ta näitab seda välja.
Meid vaadati pilguga: "Tehke ometi midagi!",
kuid me ei saanud midagi teha, kui väga me ka ei püüdnd.
Läksime saalist ühte kõrvalruumi, kus maha rahuneda.
Oli konverentsi viimane päev.
Hannah eest poldud ikka veel palvetatud
ja ta olukord läks üha halvemaks.
Mind valdasid erinevad tunded.
Olin meeleheitel ja omadega otsakorral,
mõeldes: "Kui see nüüd ei toimi, siis on viimanegi võimalus läinud."
Mõtlesin, et ehk oleme liiga kaugele läinud
ja sellest ei tulegi midagi.
Teadsime, et ta eksisteerib vaid tänu sellele toidusegule.
Aeg hakkas otsa saama
ja me aeg konverentsil hakkas otsa saama.
Olime meeleheitel ja mõtlesime: "Tulime ju nii kaugele kodust
ja me ootused olid nii kõrged ning nüüd siis ei midagi?"
Mõtlesime, et kas tõesti tulime nii kaugele vaid selleks,
et sellest imest ilma jääda ja minna koju tühjade kätega?
Usun, et see tunnistus Hannah tervenemisest
on olnud sulle õnnistuseks.
Me ei jõudnud küll täna tervenemise endani,
kuid samas ongi oluline mõista, kui lootusetu kogu see olukord oli.
Nagu nad isegi ütlesid - arstid olid teinud kõik, mida suutsid
ja see olukord ületas juba inimvõimekuse.
Arstide sõnul pidi Hannah surema ja talle olid jäänud vaid loetud päevad.
Kui Ashley ja Carly tulid meie koosolekutele Inglismaal,
ei jõudnud nad esimeste päevade jooksul minuni.
Seda tänu oma poegadele ja ka valudes vaevlevale Hannahle,
kellega nad pidid saalist välja minema.
Nad läksid lastetuppa ega saanud olla osa teenistusest,
mistõttu hirm ja meeleheide hakkasid nende üle võimust võtma.
Olgu siinkohal öeldud, et nad said oma imelise tervenemise
ja me näitame nende ülejäänud lugu järgmises saates.
See on imeline ja saab raudselt õnnistama sind.
Kuid see ei tulnud ilma hinnata.
Nad veetsid nädalaid ammutades õpetusi me kodulehelt.
Paljud teist on sama meeleheitlikus olukorras,
kuid samas te ei haara kontrolli oma olukorra üle.
Jah, te küll palute: "Jumal, palun aita!",
kuid samas lebotate teleka taga diivanil
ega te mitte midagi.
Ashley ja Carly haarasid kinni Jumala Sõnast,
hakates end täitma sellega.
Kui nad poleks teadnud, mida Jumala Sõna ütleb,
oleks saatan saanud ka röövida selle tervenemise neilt.
Nii oli ülimalt oluline, et nad hoidsid kinni Jumala Sõnast,
peale mida nad pidid veel midagi tegema.
Nad jätsid lapsed koolist koju ja maksid suure hulga raha,
et reisida üheskoos konverentsile, mis oli Hannah jaoks väga raske.
See konverents toimus ikka väga kaugel nende kodust.
Ja nad ei olnud seal vaid korra, aga mitu päeva järjest.
Isegi, et neil oli selle käigus negatiivseid kogemusi.
Nad olid järjekindlad.
Kõik see on vajalik iga inimese jaoks, kes meid vaatab.
Isegi, kui sa nüüd usud, et Jumal tahab, et oleksid terve,
püüab saatan röövida sult' sinu tervenemist.
Seetõttu pead olema järjekindel ja tegema ehk midagi, mis pole mugav
Midagi, mis ei tekita häid tundeid.
Kuid ma julgustan sind olema järjekindel ja otsima Jumalat.
Küsimus pole isegi selles, et Jumalat oleks raske leida.
Küsimus on pigem saatanas, kes püüab hajutada me tähelepanu
ja takistada Jumala asjade esiletulekut.
Seetõttu peamegi olema järjepidevad ja minema neist asjadest läbi.
Üks asi veel, enne kui lõpetan.
Ashley ja Carly külastasid me kodulehekülge,
laadides sealt tasuta alla erinevaid õpetusi.
See kassett, mida nad kõige alguses kuulasid,
kuulus üldse nende emale.
See oli tellitud Ameerikast ja seda vist 1995. aastal.
See oli tasuta kassett tänu me partnerite toetusele.
Kui poleks me partnereid,
kes muudavad me teenistuse ja materjalide leviku võimalikuks,
tänu millele saame jagada üle 300 erineva teema,
mis on tasuta allalaaditavad me kodulehelt.
Kui meil poleks me partnereid,
poleks nad kunagi saanud seda kassetti ja neid õpetusi
ega oleks kunagi jõudnud me koosolekutele
ja nende tütar poleks kunagi saanud terveks.
Ja meil oleks veel üks abielupaar, kes leinaks oma lapse kaotust
ja püüaks sellega elu lõpuni toime tulla.
Nii et suur tänu kõigile me partneritele!
Ma tõesti tänan teid,
sest ilma teieta poleks see armas pere saanud oma imet.
Ilma teieta poleks ka neid telesaateid.
Ilma teieta ei saaks me saata välja miljoneid CD'sid ja DVD'sid.
Täna läkitame neid välja 6 miljoni eksemplari ringis
ja seda kõike tänu me partneritele.
Vaadake meid kindlasti ka järgmine kord,
mil võtame kokku kogu Hannah loo.
Andrew raamat: "Jumal tahab, et oleksid terve"
on tellitav me kodulehe kaudu.
Kasuta tellides koodi T-330.
Sama materjal on saadaval ka õppematerjalina.
Kasuta tellimisel koodi T-430.
Kogu õpetusseeria on tellitav ka CD'dena või DVD'dena.
Tellimisinfo on nähtav ekraanil.
Või sa võid tellida endale kõik need materjalid koos.
See "Parema tervise pakett" kätkeb endas kas CD'sid või DVD'sid
raamatut ja õppematerjali
pluss "Tervenemisteekonnad" 1-2. osa
ja tervenduspiiblisalmide CD'd.
See pakett on samuti tellitav ekraanil oleva kodulehe kaudu.
Kolmas õpetus samast seeriast: "Miks kõik ei saa terveks?"
on samuti tellitav me kodulehe kaudu.
Tellimisinfo on nähtav ekraanil.
Ekraanil on Andrew Wommacki teenistuse kontakandmed
Lisaks sellele tahame tuua välja Andrew eesootavad konverentsid.
Pane need ajad kalendrisse kirja, tule kohale
ja lase Jumala Sõnal muuta oma elu.
Täpsem ja värskem info on leitav Andrew kodulehelt www.awme.net
Igal suvel toimub ka meie suvine pere piiblikonverents,
mille info on samuti leitav meie kodulehelt.
Hetkel ekraanil kõlav reklaam puudutab kutset perelaagrisse,
mis toimus juba aastaid tagasi.
Olen põnevil neist laagritest, kus käib alati väga palju rahvast.
Ühtlasi osaleb seal palju erinevaid külalisi ja külaliskõnelejaid.
Laagris on erinevad majutusvõimalused.
Laagri koduleht on nähtav ekraanil, nii et tutvu sealse infoga.
See on hea üritus, millest osa võtta.
Tõlge: Anne-Ly Raukas